Николаев Айсен Сергеевич

Айсен Сергеевич Николаев (; 22 ғинуар 1972, Ленинград, СССР) — Рәсәй сәйәси һәм дәүләт эшмәкәре. 2018 йылдың 27 сентябренән Саха Республикаһы (Яҡутстан) башлығы (2018 йылдың 28 майынан 27 сентябренә тиклем Саха Республикаһы (Яҡутстан) башлығы вазифаһын ваҡытлыса башҡарыусы). 2019 йылдың 7 ноябренән «Берҙәм Рәсәй» партияһының Саха төбәк бүлексәһе секретары.
Яҡутск ҡалаһы башлығы (2012—2018).

Саха Республикаһы башлығы (2018 с)

 Биографияһы 
1972 йылдың 22 ғинуарында Ленинградта уҡытыусылар ғаиләһендә тыуған, ике ағаһы һәм апаһы бар. Верхневилюйскта йәшәй.

 Белеме 
16 йәшендә Верхневилюйск физика-математика мәктәбен алтын миҙал менән тамамлай.

М. В. Ломоносов исемендәге Мәскәү дәүләт университетының физика факультетына уҡырға инә. 1994 йылда Мәскәү дәүләт университетын тамамлай, шул уҡ йылда Рәсәй Хөкүмәте ҡарамағындағы Халыҡ хужалығы академияһын «Финанс менеджменты» һөнәре буйынса тамамлай.

 Карьераһы 
1994 йылдан 1995 йылға тиклем «САПИ-Центр» ябыҡ акционерҙар йәмғиәтен етәкләй.

1995 йылда «Алмазэргиэнбанк» коммерция банкы асыҡ акционерҙар йәмғиәте идараһы составына инә, ә 1995 йылдан 1998 йылға тиклем идара рәйесе урынбаҫары була.

1997—2002 йылдарҙа Оленёк бер мандатлы округынан Яҡутстан Дәүләт Йыйылышының Юғары палатаһының 2-се саҡырылыш депутаты була.

1998 йылдан 2003 йылға тиклем «Алмазэргиэнбанк» идараһы рәйесе, шулай уҡ «САПИ» яуаплылығы сикләнгән йәмғиәттең вице-президенты була.

2002—2004 йылдарҙа «Уң көстәр союзы» партияһынан Яҡутстан Дәүләт Йыйылышының 3-сө саҡырылыш депутаты була.

2004 йылдан — Яҡутстан финанс министры .

2007 йылдың 16 февраленән — Саха Республикаһы Президент хакимиәте һәм Хөкүмәте етәксеһе.

2011 йылдың 18 майынан Яҡутстан Хөкүмәте рәйесенең беренсе урынбаҫары итеп тәғәйенләнгән.

 Яҡутск мэры 
2011 йылдың декабрь башында Якутск ҡала думаһы мэр һайлауҙарын ярты йыл элек — 2012 йылдың 4 мартына, Президент һайлауҙары менән бер үк ваҡытҡа тәғәйенләй, ә һуңынан 2011 йылдың 23 декабрендә Якутск ҡалаһы мэры Юрий Заболев отставкаға китә. 2012 йылдың ғинуарында Айсен Николаев «Берҙәм Рәсәй» партияһы тарафынан Якутск ҡалаһы мэрын һайлауҙа кандидат итеп күрһәтеләЗа кресло мэра Якутска поборются десять человек. 13.01.2012. 2012 йылдың 4 мартында үткән һайлауҙарҙа Николаев һайлаусыларҙың 69,84 % ҡатнашлығында 47,73 % тауыш йыя. Тауыш биреү һөҙөмтәләре буйынса Яҡутск ҡала округы хакимиәте башлығы итеп 5 йылға һайлана.

2017 йылдың яҙында, Якутск ҡалаһы мэры итеп сираттағы һайлауҙар тәғәйенләнгәнгә тиклем, «Берҙәм Рәсәй» партияһының Яҡут бүлексәһе Яҡутск башлығын һайлауға кандидаттарҙың праймеризын үткәрә. Айсен Николаев 86 процент йыя. 2017 йылдың йәйендә Николаев ҡабаттан Якутск ҡалаһы мэры вазифаһына кандидат итеп тәҡдим ителә. 2017 йылдың 10 сентябрендәге һайлауҙарҙа 68,4 % тауыш йыя һәм икенсе срокка һайлана.

 Саха Республикаһы башлығы 
Рәсәй Президенты Владимир Путиндың 2018 йылдың 28 майҙағы Указы менән Саха Республикаһы (Яҡутстан) Башлығы вазифаһын ваҡытлыса башҡарыусы итеп тәғәйенләнә.

2018 йылдың 9 сентябрендә, һайлауҙарҙа ҡатнашҡан һайлаусыларҙың 71,40 % тауышын йыйып, Саха Республикаһы (Яҡутстан) Башлығы итеп һайлана.

2018 йылдың 27 сентябрендә Саха Республикаһы башлығы вазифаһын биләйУказ «О досрочном прекращении полномочий Главы Республики Саха (Якутия)» /  kremlin.ru, 28 мая 2018 года..

2019 йылдың 2 авгусынан 2020 йылдың 27 ғинуарына тиклем — Рәсәй Федерацияһы Дәүләт советы президиумы ағзаһы.

 Партиялылығы 
«Берҙәм Рәсәй» төбәк бүлексәһенең Сәйәси Советы ағзаһы.

 Ижтыимағи эшмәкәрлеге 
Саха Республикаһының (Яҡутстан) ирекле көрәш федерацияһы президенты.

 Ғаиләһе 
Ҡатыны — Николаева Людмила Валерьевна, 2014 йылдан 2018 йылға тиклем "Алмазэргиэнбанк"тың идара рәйесе. Өс балаһы бар.

 Маҡтаулы исемдәре һәм бүләктәре 
 Дуҫлыҡ Ордены (21 март 2022 йыл) — Саха Республикаһының (Яҡутстан) социаль-иҡтисади үҫешенә ҙур өлөш индергәне өсөнУказ Президента Российской Федерации от 21 марта 2022 года № 132 «О награждении государственными наградами Российской Федерации».
 Саха Республикаһы (Яҡутстан) халыҡ хужалығының атҡаҙанған хеҙмәткәре (2008).
 дини 
 Изге кенәз Александр Невский ордены (22 ғинуар 2022 йыл)

 Иҫкәрмәләр 

 Һылтанмалар 



 Пресс-портрет Айсена Николаева // RuNews24.ru 
Категория:МДУ-ның физика факультетын тамамлаусылар
Категория:Мәскәү дәүләт университетын тамамлаусылар
Категория:«Берҙәм Рәсәй» ағзалары
Категория:Дуҫлыҡ ордены (Рәсәй) кавалерҙары
Категория:Санкт-Петербургта тыуғандар
Категория:Алфавит буйынса шәхестәр
Категория:Википедия:Замандаштар биографияһы
Категория:1972 йылда тыуғандар
Категория:22 ғинуарҙа тыуғандар